procesaur/Wiki.mk huggingface dataset:
Тамаш Гашпар

Медал рекорд
Претставува Унгарија
Грчко-римско борење за мажи
Светско првенство
1986 Будимпешта, 100 килограми, 1981 Осло, 100 килограми
1985 Колботн, 100 килограми
Европско првенство
1984 Јеншепинг, 100 килограми
1983 Будимпешта, 100 килограми
Тамаш Гашпар (роден на 19 јули 1960 година) е унгарски борач и светски шампион во грчко-римско стил.
1 Светско првенство
Гашпар доби сребрен медал на Светското првенство во борење во ФИЛАЛА во 1981 во Осло, а на Светското првенство во борење 1985 во Колботн . Тој освои златен медал на Светското првенство во ФИЛА борење во Будимпешта во 1986 година .
2 Олимпијада
Гашпар се натпреваруваше на Летните олимписки игри во 1980 година во Москва, каде што заврши 9-ти во грчко-римско борење , класа во ''тешка'' категорија. На Летните олимписки игри 1988 во Сеул завршил 8-то во класата во ''тешка'' категорија.
3 Награди
Гашпар беше избран за унгарски спортист на годината 1984 за освојување на златен медал на годинешните европски првенства.
4 Наводи
Награди
Претходен Ѓорѓи Гучоги, Унгарски спортист на годината 1984 година, Наследник Атила Мизер
Кжички-Пјењонжки

Кжички-Пјењонжки (|Krzyczki-Pieniążki) — село во општината Нашелск во Новодвурскиот Округ на Мазовското Војводство, средна Полска. Од Кжички-Пјењонжки е двукратна полска победничка (1996 и 2000 година златен медал од стрелаштво) на Олимписки игри - Рената Мауер-Ружањска.
Носталгија

Носталгијата — означува тага за нешто веќе непостоечко.
1 Психологија
Зборот првпат го употребил лекарот Хофер во 1688 година како дијагноза кај некои швајцарски војници, кои одамна биле одвоени од својата земја. Пациентот обично го идеализира минатото за разлика од сегашноста. Причините можат да бидат: губење на сигурноста во животот или едноставно стареење.
Шпанска поезија

Шпанската поезија ги опфаќа поетските творби создадени во Шпанија.
1 Историски развој
1.1 Големата обнова
Врз урнатините на шпанскиот политички и духев престиж, во 1898 година се појавила славната генерација на Унамуно, Антонио и Мануел Мачадо, Хименес итн., кои им се спротивставиле на кастизмот и на расната чистота и се залагале за отворање и обнова на шпанската поезија. Оваа генерација констатирала дека „во внатрешноста на нашито духовен и морален живот нема ниту еден ток на жива вода, насекаде само мочуриште од устоена вода, ниту еден извор.“ Надоврзувајќи се на идеите на генерацијата од 1898 година, во 1920-тите се појавила новата генерација шпански поети, како: Лорка, Гиљен, Салинас, Диего, Алберти, Алтолагире итн., кои ја започнале големата обнова на шпанската поезија. За оваа генерација, Хуго Фридрих вели: „Делото на Мачадо, Хименес, Лорка, Алберти, Диего и другите е можеби најскапоценото богатство што го има современата европска лирика.“
Валицка

Валицка (|Válicka), е река во Унгарија.
1 Географска положба
Валицка е мала река во западна Унгарија, во округот Зала, и тече низ градот Боцфелд. Долга е 27,274 km.
2 Поврзано
* Список на реки во Унгарија
Видкун Квислинг

Видкун Абрахам Лауриц Јонсон Квислинг (Фиресдал 18 јули 1887 — Осло 24 октомври 1945), норвешки политичар и државник.
Видкун Квислинг е роден во 1887 година во местото Фиресдал. Својата воена кариера ја започнал многу рано, на 18 години. Воена воздухопловна школа посетувал од 1905 до 1908 година и бил најдобар во својата класа. Во 1917 година бил унапреден во чин капетан. Во периодот 1922 до 1925 година година учествувал во хуманитерни мисии во Советскиот Сојуз и Ерменија, а подоцна бил службеник во норвешката амбасада во Москва. По враќањето во Норвешка влегол во политиката како страствен антикомунист. Бил министер за одбрана (1931—1933), а подоцна формирал и своја партија Народен сојуз. Таа била минорна политичка партија со мал број на следбеници. Народниот сојуз, како политички сродна партија, била помагана од германските нацисти. Квислинг подоцна ќе им се оддолжи при инвазијата на Норвешка бидејќи неговата партија ќе биде петта колона при нападот на Германија на Норвешка.
Со почетокот на Втората светска војна Квислинг одржал бројни состаноци со Хитлер и неговите соработници како би ги уверил во нужноста од освојување на Норвешка. Во април 1940 Германија извршила инвазија на Норвешка, а веќе во мај Норвешка капитулирала. На 9 априла 1940 кралското семејство и членовите на парламентот биле присилени да го напуштат главниот град на Норвешка и се повлекле во местото Елверум. Квислинг по неколку саати од германската инвазија се прогласил за премиер, а Народниот сојуз за единствена легална политичка партија.
До 1942 година Германците официјално не го признавале Квислинг за премиер, сè додека тоа не го направи норвешкиот крал Хокон VII, но бидејќи тој упорно одбивал да го направи тоа, Германија таа година ја признала владата на Квислинг. За возврат Квислинг се трудел во норвешкото општество да всади нацистички принципи и пракса, и исто така организирал прогони на Евреите. Покрај тоа спроведувал и терористички методи против оние кои искажувале лојалност спрема кралот и легално избраната влада, а кои после инвазијата престојувале во Лондон. По завршувањето на Втората светска војна Видкун Квислинг бил фатен и осуден на смрт со стрелање. Смртната казна била извршена на 24 октомври 1945 година. Квислинговото име станало синоним за предавство и соработка со непријателот ширум светот, не само во Норвешка.
Јован Булески

Јован Булески (, - , ) — македонски новинар, кој целиот работен век го поминал како дописник од Тетово.
1 Животопис
Булески е роден во Тетово во 1942 година. По завршување на основното образование се запишал во средното економско училиште во Гостивар, каде се истакнал со својот талент за пишување на часовите по македонски јазик, и своите први информации ги пренел токму во тие години, преку младинска емисија на радио Скопје. Пишувал за весниците Млад борец и Нова Македонија. Образованието го надградил на Југословенскиот институт за новинарство во Белград.
Професионалната новинарска кариера ја започнал во Радио Скопје. Бил дописник и за неколку југословенски весници, а по своето пензионирање, преку ТВ Кисс известувал за случувањата и настаните во Тетово и околината, но и на Шар Планина.
Булески добил голем број признанија и награди за исклучителниот придонес во унапредувањето на информирањето во Македонија и за придонес во развојот и напредокот на МРТВ. Во 2013 година по повод Денот на Општина Тетово, Булески добил награда за особен придонес во областа на новинарството.
Починал во Тетово на 12 февруари 2019 година.
Црква „Св. Илија“ - Езерани

Свети Илија — главна селска црква во селото Езерани, Општина Ресен, Македонија.
1 Местоположба
Се наоѓа на самото сретло, а во склоп на црквата се наоѓаат и селските гробишта.
2 Историја
Црквата била подигната во 1858 година. Неколкупати биле обновена, а последен пат во 1991 година.
3 Галерија
4 Поврзано
* Ресенско архијерејско намесништво
* Втора ресенска парохија
* Езерани
Книга со песни

Книга со песни (шпански: ''Libro de poemas'') - поетска збирка на Федерико Гарсија Лорка од 1921 година. Песните застапени во збирката се напишани во периодот од 1915 до 1920 година.
1 За книгата
„Книга со песни“ е првото дело на Лорка со кое веднаш го свртел вниманието врз себе како исклучително ново име во шпанската поезија. Песните во книгата се инспирирани од детските спомени и првите големи возбуди од младоста на авторот. Таа се одликува со едноставност и непосредност на поетскиот израз, а од стилска гледна точка, претставува потрага по рамнотежата меѓу богатата шпанска поетска традиција и новите модерни поетски тенденции, особено надреализмот и ултраизмот. Нјавредните песни во збирката се „Сенката на мојата душа“ (''La sombra de mi alma'') и „Балада за морската вода“ (''La balada del agua del mar''), двете напишани во 1919 година. Првата е младешка, нежна песна со нова поетска структура на целосни музички фрази искажани со доследно применет слободен стих и низ мека инкантација на асонансите. Притоа, во песната се насетува влијанието на шпанскиот поет Хименес. Од друга страна, „Баладата за морската вода“ (посветена на Емилио Прадос) претставува густа синтеза на болката, претставена низ модерни слики. Таа ги навестува горките, нежни и блескави пејзажи застапени во подоцнежното творештво на Лорка.
Лауреус

Лауреус - меѓународна спортска награда што ја доделува Академијата Лауреус.
1 За наградата
Наградата „Лауреус“ се доделува од 2000 година. Таа е една од најпрестижните спортски награди и често ја споредуваат со наградата „Оскар“. Добитниците на наградата ги бира жири-комисија составена од спортските легенди. Притоа, наградата се доделува во неколку категории: најдобар спортист, најдобра спортистка, најдобра екипа, „пробив на годината“, враќање на годината, најдобар спортист со инвалидитет, награда за придонес кон спортот итн. Инаку, наградата се доделува на почетокот на секоја година, а се однесува на претходната година.
2 Добитници на наградата
Наградата „Лауреус“ за најдобар спортист на светот ја добиле:* 2019. Новак Ѓоковиќ (тенис)
* 2018. Роџер Федерер (тенис)
* 2017. Усаин Болт (атлетика)
* 2016. Новак Ѓоковиќ (тенис)
* 2015. Новак Ѓоковиќ (тенис)
* 2014. Себастијан Фетел (формула 1)
* 2013. Усаин Болт (атлетика)
* 2012. Новак Ѓоковиќ (тенис)
* 2011. Рафел Надал (тенис)
* 2010. Усаин Болт (атлетика)
* 2009. Усаин Болт (атлетика)
* 2008. Роџер Федерер (тенис)
* 2007. Роџер Федерер (тенис)
* 2006. Роџер Федерер (тенис)
* 2005. Роџер Федерер (тенис)
* 2004. Михаел Шумахер (формула 1)
* 2003. Ленс Армстронг (велосипедизам)
* 2002. Михаел Шумахер (формула 1)
* 2001. Тајгер Вудс (голф)
* 2000. Тајгер Вудс (голф)
Мијеркуреја Чук

Мијекуреја Чук ''(|Csíkszereda'', '' |Miercurea-Ciuc)'' е град и општински центар во романскиот округ Харгита во источниот дел од Трансилванија.
Административно, три села припаѓаат на ова централно место:
* Чиба
* Харгита Бај
* Жигодин Бај
1 Демографија
Според пописот од 2002 година градот има 42 029 жители. Повеќето од нив се Секелџи, кои според официјалната листа се изјаснуваат како Унгарци , има 34.388 кои сочинуваат 81,8% од населението. Населението ја чинат уште и Романците (7.274), Ромите (262) и Германците (67).
Официјално, градот е двојазичен. Двата јазика, унгарски и романски, се користат подеднакво во сите сегменти на општествени активности, како што се судството, администрацијата, образованието и натписите.
''Демографски график на Чиксиради:''
2 Историја
Мијекуреја Чук е општинско седиште и се наоѓа во источниот дел на округот Харгита во долината на Олта. До 1918 година градот бил седиште на унгарската област Чик во историското Кралство Унгарија. Помеѓу 1927 година и 1938 година. градот беше седиште на романската област Чук во историското Кралство Романија.
По 1968 година новиот социјалистички начин на живот донесе нови културни активности. Градот стана седиште на секуларната култура и идентитет. Стариот хотел Харгита беше 2001 година се претвори во универзитет каде наставата се одвива на унгарски јазик. Универзитетот Сапијент е приватен и е прв од ваков вид во Романија.
3 Географија
Чиксеред се наоѓа во подножјето на планината Харгита, на надморска височина од 655-730 метри, е еден од најстудените градови во Романија. Температурата, во зима, многу често паѓа под -30 °C, што го прави ова место идеално за зимски спортови.
4 Знаменитости на градот
Улицата Шандор Петефи е изградена според модерен европски стил со кафулиња и продавници и е друштвен центар на градот.
Замокот Мико е изграден во 17 век. Во замокот има музеј на Секељ. До него се наоѓа градската куќа на унгарската жупанија Чик и зградата на Палатата на правдата од 1904 година.
На ридот над градот во селото Чикшомље е едно од најважните места на поклонение на унгарските католици, црква со францискански манастир.
Спортскиот клуб на локален хокеј тим Чиксеред е еден од најдобрите во Романија и од 2006 година учествува во унгарското првенство.
Најпознатиот производ на градот е пивото од брендот Чук.
5 Галерија
Пешак

Пешак – лице што учествува во сообраќајот, а не управува со возило, ниту се превезува во возило или на возило, лице кое со сопствена сила турка или влече рачна количка, запрежно возило или моторно возило, детско превозно средство, велосипед, мопед или подвижен стол за немоќни лица, лице во подвижен стол за немоќни лица што се движи со сопствена сила или со сила на мотор, ако притоа се движи со брзина на човечки од, како и лице кое се лизга на лизгалки, скии, санка или се вози на тротинет, ролшуи или ролери.
Во патниот сообраќај за да се обезбеди безбедноста на пешаците, како најранлива група учесници, има повеќе наменети површини:
*тротоари кои се посебно уредени сообраќајни површини првенствено наменети за движење на пешаци, кои не се на исто ниво со коловозот или од коловозот се одвоени на друг начин.
*обележани пешачки премини, наменети за преминување на коловозите.
*пешачки острови, издигнати или на друг начин обележани површини на коловозот, наменети за привремено задржување на пешаци кои преминуваат преку коловозот, влегуваат или излегуваат од возило на јавниот сообраќај.
*пешачки патеки, делови од патишта наменети за движење на пешаци.
*пешачки зони, уредени сообраќајни површини наменети за движење на пешаци на кои не е дозволено движење на моторни возила, освен за возила со посебна дозвола и обележани со соодветна сообраќајна сигнализација.
*плоштади, површини наменети за движење и собирање на пешаци, утврдени со урбанистички планови и прогласени од општините, или градот Скопје.
Црква „Св. Никола Горни“ - Царев Двор

Свети Никола — главна селска црква во селото Царев Двор, Општина Ресен, Македонија.
1 Местоположба
Се наоѓа во северниот дел на селото Царев Двор.
2 Историја
Црквата била подигната во 1875 година.
На источната страна од црквата има камен со натпис 1837 и други зборови.Според истражување на завод завод и музеј Битола црквата е градена на темели на стара црква.
Во црквата постои спомен-соба, а на нејзината источна страна и спомен-плоча поставена на Општинскиот одбор на Сојузот на борци од НОБ - Ресен на која пишува:
2.1 Легенда
Легендата за градењето на оваа црква вели дека селаните наумиле да градат своја црква, турските власти не дозволувале. Тогаш, селаните се послужиле со невообичаен трик. Земале еден камен и на него исклесале крст. Есента истиот камен го закопале во земја, на местото каде што сакале да подигнат црква. Пролетта, кој знае по кој пат, отишле кај надлежните турски власти со своето барање и им рекле дека ако се копа на посоченото место ќе има „божји знак“. Турците на крајот попуштиле и дозволиле да се копа на местото, а кога бил најден и каменот, била дозволена и градбата на црквата.
3 Галерија
4 Поврзано
* Ресенско архијерејско намесништво
* Втора ресенска парохија
* Царев Двор
Пешак (шах)

Пешак или пион – назив за шаховски фигури, кои на почетокот на партија шах се 16, 8 бели и 8 црни.
1 Движење на пионот
Пешаците во партија шах имаат 4 можни начини на движење:
# едно поле напред (ако патот не им е препречен)
# две полиња напред (ако тоа им е прв потез и ако патот не им е препречен)
# едно поле косо, ако на тоа поле се наоѓа противничка фигура (земање на противничката фигура)
# едно поле косо, земање на противнички пион ''ан пасан‎'' (на поминување)
2 Промоција
Пионот кој ќе дојде до 8. Ред на плочата е промовиран во фигура по желба на играчот (обично кралица, како најјака фигура), освен се разбира кралот, кој може да биде само еден.
3 Поврзано
* Изолиран пешак
* Двојни пешаци
* Заостанат пешак
* Прооден пешак
* Верижни пешаци
* Еж (шах)
* Пешачка структура
Игор Костенко

Игор Костенко (31 декември 1991 - 20 февруари 2014) — украински новинар, активист и википедијанец, убиен за време на Евромајдан протестите.,
1 Смрт
Костенко заминал за Киев на 18 февруари за да учествува на демонстрациите познати како Евромајдан, про-западно движење коие настанало откако владата на Украина одбила да ја ратификува одлуката за да се приклучи на Европската унија. Тој им се придружил на неговите пријатели од Лвив во градење барикади за заштита на демонстрантите. Судирот помеѓу демонстрантите и полицијата се интензивирал во доцните часови на 19 февруари кога снајперисти почнале да отвораат оган према демонстрантите. На 20 февруари 2014 година, телото на Костенко било најдено на улица во близина на Октомвриската палата. На неговото тело имало рани од куршуми на главата, во пределот на срцето и на нозете. Ден после неговата смрт, неговиот пријател Јуриј Мурин го раскажал нивниот последен разговор „тој ми ѕвонеше вчера но не слушнав. Му ѕвонев денеска но тој не се јави. Не можам да разберам.“
2 Одликување
На 21 ноември, 2014 година, заедно со други активисти убиени за време на Евромајдан, Костенко посмртно бил одликуван како „Херој на Украина“, најголемата награда која граѓанин на Украина може да ја добие. Костенко во 2014 исто така бил одликуван како Википедијанец на годината. Магазинот на Министерството за образование и наука од Украина посмртно го одликувале Костенко како „студент на годината“.
Висина на триаголник

Висина на триаголник – отсечка со една крајна точка во едно теме на триаголник и друга крајна точка на спротивната страна на темето така што таа отсечка со спротивната страна зафаќа прав агол. Висината има должина еднаква на растојанието од темето до спротивната страна. Висината обично се обележува со латиничната буква h. Се вели дека висината од теме е нормална (перпендикуларна) на спротивната страна од темето, а страната се нарекува основа. Пресекот на висината и основата се нарекува подножје или на висината. Должината на висината е растојанието меѓу темето на триаголникот и подножјето на висината.
Во секој триаголник може да се конструираат три висини. Пресекот на трите висини во триаголникот се нарекува ортоцентар.
Висината на триаголник може да се користи за пресметување на плоштината на триаголникот која е еднаква на половина од производот на основата и висината:
<math>P = \frac{a \cdot h_a}{2}</math>
1 Висина кај различни видови триаголници
1.1 Висина кај правоаголен триаголник
Кај правоаголен триаголник две висини се поклопуваат со катетите, а третата висина ја дели хипотенузата на отсечки со должини p и q. Формулата која ги поврзува со висната која ги определува е:
:<math>h=\sqrt{pq} </math>.
1.2 Висина кај рамнокрак триаголник
Кај рамнокрак триаголник подножјето на висината се поклопува со средината на основата. Во овој случај висината се поклопува со симетралата на аголот и симетралата на основата.
2 Ортоцентар
Ортоцентар на триаголник е точка во која се сечат трите висини на тој триаголник. Ортоцентарот е во внатрешноста на триаголникот ако и само ако триаголникот е остроаголен. Кај правоаголен триаголник, ортоцентарот се наоѓа во темето кај правиот агол, додека кај тапоаголен триаголник ортоцентарот се наоѓа надвор од триаголникот.
2.1 Ортоцентричен систем
Ортоцентричниот систем е систем од четири точки во рамнина - ортоцентарот на триаголник (''H'') заедно со трите негови темиња (A, B и C).
За четирите точки во ортоцентричниот систем карактеристично е дека во исто време секоја од нив е ортоцентар за триаголникот кој го образуваат преостанатите три точки како негови темиња. Вака дефинираните четири триаголници: ''ABC'', ''АBH'', ''ACH'' и ''BCH'' имаат заедничка Ојлерова кружница.
3 Херонова формула
Хероновата формула е формула за пресметување на должината на висината на триаголник кога се познати должините на сите три страни.
Во триаголникот ''ABC'' во кој должините на страните се ''a, b'' и ''c'', а со ''s'' е означен полупериметарот ''s'' = (''a+b+c'') / 2, висината нормална на страната ''a'' се пресметува по формулата:
:<math>h_a=\frac{2\sqrt{s(s-a)(s-b)(s-c){a}.</math>
Црква Свети Никола во Јегра

Црквата Св. Никола во Егра / Егер ( ма |Szent Miklós Görögkeleti Szerb templom, Rác templom ) е српска православна црква посветена на Свети Никола. Градот Јегра се наоѓа на север од Унгарија .
1 Историја
За време на војните со Турците, многу Срби избегале во Унгарија, па дури и во Јегегра . Од 17 век тие ја користеле Августинската црква. Патријархот Чарнојевиќ во 1690 година донел до 35.000 српски семејства во Јегер. Црквата била изградена во 1729 година до 1732, но со значително противење на градот. Тоа е само 1785 година Царот Јозеф II дозволил изградба на сегашната црква во стилот на подоцниот Рококо ( цопф стил). Изградена е според планот на Јанош Поволни. Иконостасот беше изработен од Никола Јанковиќ од 178 до 179 година. Сликите ги насликал виенскиот уметник Антон Кулмајстер, а јужниот влез го осликал италијанскиот фрескосликар Џовани Адами.
Внатрешната декорација на црквата Св. Никола е една од најбогатите во целата денешна Унгарија. Денес оваа црква е претворена во музеј, бидејќи во Јегра нема повеќе православни верници.
Слободен удар

Слободен удар е акција во фудбалот која се користи за да се отпочне одново играта (по краток прекин додека да биде изведен слободниот удар) со шутирање на топката директно кон голот или додавање во полето за игра.
1 Фудбал
Во фудбалот, слободниот удар е метод за повторно отпочнување на играта која била прекината по извршување на фаул. Слободниот удар може да биде директен и индиректен.
Диретниот слободен удар се доделува при извршување на фаул на некој играч врз друг играч од противничката екипа на било кој дел од теренот освен во шеснаесеттникот на својата екипа, затоа што евентуален таков прекршок се смета за пенал, а не за слободен удар. Од директен слободен удар можат да се шутира директно кон противничкиот гол и да се постигнуваат голови дури и кога само еден играч ќе го изведе слободниот удар без било кој друг играч да ја допре топката, што е спротивно на индиректниот удар. Таму топката мора да биде допрена од некој друг играч пред да се постигне гол.
Индиректен слободен удар најчесто се доделува кога некој играч надвор од својот шеснаесеттник ќе ја допре топката со рака, или кога голманот ќе ја фати топката со рака во својот шеснаесеттник која му била вратена од некој од неговите соиграчи. За да се шутира и постигне гол од индиректен слободен удар потребни се најмалку два играчи да учествуваат во изведувањето така што едниот ќе ја додаде топката за да може другиот да шутира. Индиректен слободен удар, може да се изведува и внатре во шеснаесеттникот доколку тој настанал ако голманот ја фати топката со рака по додавање на некој од неговите соиграчи со нога, ако топката му биде додадена со глава тогаш индиректен удар не се доделува.
Кишкереш

Кишкереш (|Kiskőrös) — град во Унгарија. Кишкереш е еден од главните градови во рамките на округот на Бач-Кишкун.
Според податоците од 2009, Кишкериш имал 14.452 жители.
Шандор Петефи, познат унгарски поет и револуционер е роден во Кишкереш.
1 Географија
Градот Кишкереш се наоѓа во централниот дел на Унгарија. Главниот град Будимпешта е околу 130 километри јужно. Градот се наоѓа во централниот дел на Панонската рамнина, во близина на десниот брег на Дунав . Надморската височина на градот е околу 100 м.
2 Историја
Во Кишкереш во 1933 година археологот д-р Фетих ги открил гробовите на старите Авари .
Александар Петровиќ, попознат како Шандор Петефи, син на Стефан Петровиќ, бил унгарски поет кој е роден во Кишкереш.
3 Население
Според проценките од 2017 година, во градот имало 13.943 жители.
+Демографија, 1990, 2001, 2011, 2017
14 911, 15 352, 14 236, 13 043
Од ова, Унгарците сочинуваат околу 94%, Словаците 3%, и Ромите 2% и 1% други.
4 Галерија
5 Наводи
Жужа Конц

Жужа Конц (|Koncz Zsuzsa; родена на 7 март 1946 година во Пељ) е унгарска пејачка на забавна, шлагер и поп-музика. Во текот на 1970-ти години, ја изгради својата кариера во Источна Германија под имињата на Шуша Конц и Јана Конц. Таа настапуваше во Јапонија, Мексико, Израел, Куба, САД, Канада, Австрија, Чехословачка, Романија и Југославија.
Таа беше пејач во групите Омега, Илеш и Фонограф. Во 1983 година, се појавил нејзиниот најголем хит Девојката од селото, е песна посветена на револуционерните настани од 1956 година.
За нејзината работа, таа доби неколку унгарски награди и француската Легија на честа.
1 Избрана дискографија
*''Volt egyszer egy lány'' (1969)
*''Szerelem'' (1970)
*''Kis virág'' (1971)
*''Élünk és meghalunk'' (1972)
*''Jelbeszéd'' (1973)
*''Ne vágj ki minden fát''!(1975)
*''József Attila verseit énekli Koncz Zsuzsa'' (2005)
*''Die großen Erfolge'' (Најголеми хитови - Германија, 2007 )
Химна од Оксиринх

Химната од Оксиринх (или Окси. XV 1786 ) е најстариот познат ракопис на христијанската грчка химна што содржи стихови и музичка нотација. Се наоѓа на Папирусот XV/1786, од Оксиринхските папируси, што се чуваат во ракописниот фонд на библиотеката Саклер, на Оксфордскиот универзитет. Ракописот бил откриен во 1918 година во Оксиринх, Египет, а подоцна бил објавен во 1922 година. Химната била напишана кон крајот на 3 век од Р.Х.
1 Опис
Текстовите на химната од Оксиринх се напишани на грчки јазик и поетски се повикуваат на тишината за пофалба на Пресвета Троица (т.е. космичкото тихување, мотив од античката грчка химнодија). Историски гледано, химната го демонстрира континуитетот на грчката цивилизација, каде образованите христијани грци ја користели и прифатиле нотацијата на нивните класични грчки претходници.
Музиката е запишана со грчка вокална нотација. Целосно е дијатонска, со амбитус од точно октава - од F до горно F, и со крај - номинално на G (претпоставувајќи клуч без повишувалки или снижувалки). Нотацијата е Хиполидиска и ги употребува ритмичките симболи макрон (diseme), лима + макрон, стигма, ифен и колона. Текстот во голема мера е поставен силабички, со неколку кратки мелизми. Метарот на химната природно е анапест, иако постојат некои неправилности.
Химната од Оксиринх е единствениот сочуван фрагмент од нотирана христијанска грчка музика од првите четиристотини години од христијанскиот период, иако историчарот и музичар Кенет Леви тврди дека, мелодијата Sanctus најдобро е зачувана во западниот средновековен Реквием, кој датира од околу четвртиот век. Современи записи на химната се вклучени во бројни изданија за Античката грчка музика.
2 Текст
Свете Тихи и Химната од Оксиринх ги сочинуваат најраните постоечки христијански грчки текстови на химни, кои најверојатно биле користени во христијанското богослужење, но не се извлечени од Библијата ниту се моделирани според библиските пасуси.# ... заедно да се издигнеме кон Бога...
# ... ноќ] ниту ден (?) Нека молчат. Нека светлозрачните ѕвезди не [...],
# . . . [Пуштете ги течењата на ветриштата, изворите] на сите надојдени реки. Додека ние пееме
# Отецот, Синот и Духот Свет, нека сите сили воскликнат: „Амин, амин, Сила, слава,
# [и слава на Бога во веки], единствениот Дародавец на сите добра. Амин, амин.“
3 Поврзано
* Оксиринхските папируси
4 Наводи
4.1 Цитати
5 Дискографија
* a music group directed by scholar Annie Bélis and dedicated to the recreation of ancient Greek and Roman music. 1996. "Hymne chrétienne d'Oxyrhynchus." ''Musique de l'Antiquité grecque.'' K617.069.
* Atrium Musicæ de Madrid, Gregorio Paniagua. 1979. "Christian Hymn of Oxyrhynchus." ''Musique de la Grèce Antique.'' Harmonia Mundi (France) HMA 1901015. Arles: Harmonia Mundi.
* Christodoulos Halaris. 1992. "Hymn to the Holy Trinity". ''Music of Ancient Greece''. Orata ORANGM 2013. [Greece]: Orata Ltd.
* Ensemble De Organographia. 1995. "Christian hymn, Anonymous (3rd c. AD) Oxyrhynchus papyrus 1786." ''Music of the Ancient Greeks''. Pandourion PRCD1001. Oregon City: Pandourion Records.
Мајкл Ченг

Мајкл Ченг (на англиски: Michael Te-pei Chang) (22 февруари 1972) — поранешен американски тенисер од кинеско потекло.
Познат е по тоа што е најмладиот тенисер на сите времиња кој освоил гренд слем турнир (Отвореното првенство на Франција во 1989 година) со седумнаесет години.
По завршувањето на тенисерската кариера започнал да работи како тренер на јапонскиот тенисер Кеј Нишикори.
Унгарска гркокатоличка црква

Унгарска гркокатоличка црква (|Magyar görögkatolikus egyház) е една од источнокатоличките цркви по грчко-византискиот црковен обред. Тоа е во целосно единство со Римокатоличката црква. Наспрема податоците од 2015 година Унгарската гркокатоличка црква брои 261 100 верници, 187 парохии и 255 свештеници.
1 Историја
Денешната Унгарска гркокатоличка црква е формирана од реорганизација на постари грчки католички институции во поранешно Кралство Унгарија. Бидејќи голем број православни Руси и Романци живееа во североисточните унгарски региони на Унгарија, католичките мисионери развија работа за нивно обединување во текот на 16 и 17 век, правејќи ги првите чекори кон создавањето на гркокатоличките заедници во овие области. По Ужгородската унија (1646), ''грчката католичка бискупија Мукачева'', чија надлежност се проширила на делови од денешна Унгарија, била создадена на местото на поранешната православна епархија Мукачево.
Во текот на XVIII век стотици илјади Унгарци одат од протестантството во гркокатолицизам, што доведува до усвојување на унгарскиот јазик во религијата. Поради големиот број гркокатолици, папата Пиј Х основал на 8 јуни 1912 година независна унгарска католичка епископија во Хајдукрод со 162 парохии. Потоа, на 4 јуни 1924 година, Апостолската Егзархија е основана во Мишколц, во североисточниот дел на земјата, каде што литургијата била изведена на старословенски јазик. На 20 март 2015 година Папата Франциск ја подигна унгарската гркокатоличка црква во редовите на митрополитската црква.
2 Структура
Црквата е уредена како уникатен црковен пејзаж, кој се состои од бискупија и две епархии на суфраганската бискупија е:
* Унгарска грчко католичка надбискупија на Хајдудруг
** Унгарски грчки католички бискуп Мишколц
** Унгарски грчки католичка епархија на Ниреѓхаза
Нејзините бискупи се членови на бискупската конференција на Унгарија .
3 Поврзано
*Религија во Унгарија
4 Наводи
Островот (филм од 2000)

Островот - јужнокорејски филм од 2000 година, во режија Ки-дук Ким, кој е автор и на сценариото. Главните улоги ги играат: Џунг Су, Јусук Ким и Сунг-хи Парк. Во 2000 година, на Венецијанскиот филмски фестивал, филмот бил номиниран за „Златната палма“.
1 Синопсис
Хи-Џин (ја игра Џунг Су) е нема девојка која работи на едно езеро, каде ги издава и ги одржува рибарските куќички, а повремено се проституира со рибарите. Еден ден, на езерото пристигнува момчето Хјун-Шик (го игра Јусук Ким), кој се крие од полицијата. Меѓу нив се развива привлечност, но кога Хјун-Шик се обидува насилно да води љубов со неа, Хи-Џин успева да побегне. Сепак, набргу една проститутка (ја игра Сунг-хи Парк) започнува да го посетува Хјун-Шик и тогаш кај Џи-Џин се раѓа љубомора. Еден ден, на езерото доаѓа полицијата барајќи го Хјун-Шик. Пред полицијата да дојде во неговата куќичка, тој се обидува да изврши самоубиство, но го спасува Хи-Џин. Тогаш, започнува нивната љубовна врска. По некое време, кога проститутката повторно сака да го посети Хјун-Шик, љубоморната Хи-Џин ја затвора во една куќичка, а потоа ја пушта куќичката да плови низ езерото. Проститутката паѓа во водата и умира, а Хи-Џин го потопува нејзиното мртво тело заедно со скутерот. По некое време, Хјун-Шик сака да ја напушти Хи-Џин, тогаш таа се обидува да изврши самоубиство, а Хјун-Шик се враќа и ѝ го спасува животот. Меѓутоа, еден ден, на езерото доаѓа рибар кому му паѓа часовникот во езерото. Тој повикува нуркачи, а тие го откриваат мртвото тело на проститутката. Џи-Џин и Хјун-Шик ја отпуштаат својата куќичка од сидрото и пловат низ езерото. На крајот од филмот, Хјун-Шик стигнува на брегот, додека мртвото тело на Хи-Џин останува во чамецот.
Дојди и види (филм од 1985)

Дојди и види (руски: ''Иди и смотри'') - советски филм од 1985 година, во режија Елем Климов, кој е соавтор и на сценариото, покрај Алес Адамович. Главните улоги ги играат: Алексеј Кравченко и Олга Миронова. Во 1985 година, филмот бил награден на Моксовскиот филмски фестивал, а во 2017 година ја освоил наградата за најдобар реставриран филм на Венецијанскиот филмски фестивал.
1 Синопсис
Дејството на филмот се одвива во 1943 година, во Белорусија. Не местото каде што се воделе борбите, момчето Флјора (го игра Кравченко) откопува пушка од земјата и заминува во партизанската единица. Меѓутоа, кога партизаните заминуваат во акција, командантот му наредува на Флјора да остане во базата, каде тој ја запознава девојката Глаша (ја игра Миронова). Набргу, германската војска ја уништува партизанската база, а Флјора доживува голем шок од експлозијата при што привремено оглувува. Тој и Глаша се враќаат во неговото село, каде дознаваат дека целото негово семејство било убиено од германската војска, а тоа предизвикува уште поголем шок кај Флјора. Набргу, заедно со неколку мажи, тој заминува во блиското село во потрага по храна. Притоа, сите негови соборци се убиени, а само тој успева да преживее. Еден старец го зема со себе во блиското село, но таму пристига германската војска, која ги собира сите селани во црквата. Германските војници ги повикуваат селаните да излезат надвор, а во црквата да ги остават само децата. Селаните ја одбиваат понудата, но Флјора одлучува да излезе надвор. Тогаш, тој е сведок на страшната сцена во која германската војска ја пали црквата, заедно со луѓето во неа. Меѓутоа, веднаш по заминувањето од селото, партизаните ја уништуваат германската воена единица. Партизаните успевата да заробат неколку германски војници кои ги стрелаат. Тогаш, Флјора го здогледува портретот на Хитлер и неколкупати пука во него, по што заминува во шумата заедно со партизаните.
Прв триумвират на Аргентина

Првиот триумвират (|Primer Triunvirato) било извршното тело на владата на Обединетите покраини на Рио де ла Плата (денес Аргентина). Првиот триумвират ја заменила Големата хунта. Триумвиратот функционирал од 23 септември 1811 до 8 октомври 1812 кога бил заменет со Вториот триумвират.
1 Потекло
По поразот на патриотите за време на битката во Уаки на 20 јуни 1811 година, Големата хунта доживеала силен удар. Претседателот на хунтата, Корнелио Саведра, одлучил да преземе одговорност врз Армијата од северот и така ја напуштил функцијата и ја презел командата на Армијата. Ова овозможило маневарски простор на фракцијата која го поддржувала Маријано Морено, сè со цел да ја преземе функцијата и да ја распушти хунтата. Тогаш се одлучило да се избере триумвират кој би ја имал извршната власт во државата. Сепак овој триумвират бил под контрола на членови на хунтата.
2 Значајни подвизи
Првиот триумвират бил одговорен за неколку значајни настани во тој период. Тој донел неколку значајни закони (Декларација за слободата на печатот, Законот за поединечна безбедност, акт за основање на Комора на жалби и регулативи за администрацијата за правда). Дополнително, на 13 јануари 1812 година ја основал интенденцијата на покраината Буенос Аирес, како и наредба Мануел Белграно да преземе мерки за одбрана при напад од Монтевидео.
3 Крај
Дејствијата на членовите биле ограниочени од борбите за моќ. Опозицијата успешно била неутрализирана, но внатрешната битка останала. Дополнително, опасноста за инвазија од Бразил и воените авантури на Манеул Белграно на север ја поткопале моќта на триумвиратот. Овој триумвират бил заменет со Вториот триумвират.
4 Членови
* Фелисијано Чиклана, Хуан Хосе Пасо и Маниел де Саратеа.
* Секретари без право на глас: Бернардино Ривадавија, Хулијан Перес и Висенте Лопес и Планес.
Првични членови на Првиот триумвират
5 Наводи
*********
6 Поврзано
* Втор триумвират на Аргентина
* Обединети покраини на Рио де ла Плата
Југозападна Финска

Југозападна Финска е регион во југозападниот дел на Финска. Се граничи со регионите Сатакунта, Канта-Хаме и Уусимаа. Главeн и најнаселен град во регионот е Турку.
Областа во која денес се наоѓа југозападниот дел на Финска, е во голема мера иста како и историската провинција Финска, која го носи ова име, бидејќи е оригинален дом на племето познато како Финци.
1 Потекло на името
Во историски времиња, во областа на сегашната јужна Финска живееле три племиња: Финци , Тавастијанци и Карелијци. Југозападниот дел на земјата, провинцијата во која живееле Финците, едноставно се нарекува Финска (фински: ''Suomi'' ). Во 17 век името почнало да се користи за да се однесува на целата земја. Финскиот термин ''Varsinais-Suomi'' се основал само околу 1850-тите.
2 Општини
Регионот на Југозападна Финска е составен од 27 општини, од кои 11 имаат статус на град (означенi со задебелен фонт).
Региони во Або-Турунма:
*Кимитоон (7,116)
*Паргас
Региони во Сало:
*Сало
*Сомеро
Региони во Турку:
*Каарина
*Лието (16,717)
*Maску (9,577)
*Mинамакиi (8,045)
*Наантали
*Ноусианен (4,866)
*Паимио
*Раисио
*Руско (5,870)
*Сауво (3,043)
*Tурку
Региони во Лоима:
*Аура, Финска Аура (3,967)
*Коски Ти (2,447)
*Лоимаа
*Марттила (2,004)
*Орипаа (1,427)
*Поитиа (8,485)
Региони во Вакка-Финска:
*Кустави (892)
*Лаитила
*Пихаранта (2,200)
*Tаивасало (1,687)
*Уусикаупунки
*Вехемаа (2,357)
3 Политика
Резултати од парламентарните избори во Финска , 2015 година во југозападна Финска:
* Национална коалициска партија 21.0%
* Партија на Финска 19,3%
* Централна партија 16,2%
* Социјалдемократска партија 15,5%
* Лева Алијанса 10,3%
* Зелена лига 8,7%
* Шведска народна партија 5,0%
* Христијански демократи 2.4%
* Други партии 1.6%
4 Галерија на слики
Црква „Св. Илија“ - Прељубје

Свети Илија — главна и единствена манастирска црква на Прељупскиот манастир во селото Прељубје, Ресенско.
1 Местоположба
Црквата се наоѓа во самото село, на местоположба од каде се гледа целата Преспанска Котлина.
2 Историја
Се верува дека некогаш во минатото постоела црква, чии темели неодамна повторно биле пронајдени. Поради тоа се појавила иницијатива за обнова на црквата.
Црквата била обновена во 1999 година, како што е наведено на плочата поставена на црквата. Истата била обновена од страна на ктиторот Пеце Ѓурковски, кој потекнува од селото, но живее и работи во Франкфурт, Германија.
3 Галерија
4 Поврзано
* Ресенско архијерејско намесништво
* Втора ресенска парохија
* Прељубје
Монсоро

Монсоро (|Montsoreau) — општина во регионот Лоара во департманот Мен и Лоара во Франција. Монсоро е оддалечен околу 250 километри од Париз.
Според податоците од 2015 година, бројот на населението бил 447 жители, а густината на населението 86 жит./на км<sup>2</sup>.
1 Демографија
Демографија (Монсоро)
Прељупски манастир

Прељупски манастир — понов манастир во долнопреспанското село Прељубје. Комплексот е сместен во самото истоимено село, на падините на Галичица.
1 Местоположба
Манастирот се наоѓа во самото село, на местоположба од каде се гледа целата Преспанска Котлина.
2 Црква
Црквата била обновена во 1999 година, како што е наведено на плочата поставена на црквата. Истата била обновена од страна на ктиторот Пеце Ѓурковски, кој потекнува од селото, но живее и работи во Франкфурт, Германија.
3 Даб
Селото, но и самиот манастир, има свој симбол, а тоа е седумвековниот даб. Жителите со поставената потпора на стеблото на дабот го спасиле.
4 Галерија
Бактериологија

Бактериологија — гранка на биологијата која е занимава со изучување на морфологијата, екологијата, генетиката и биохемијата на бактериите и нивните особини. Како оддел на микробиологијата, оваа дисциплина работи на распознавање, класификација и опис на разните видови бактерии. Нејзиниот делокруг во извесна мера се преклопува со другите микробиолошки дисциплини кои ги изучуваат другите ситни облици на живот во природата како праживотните, габите и вирусите. Во минатото овие два поима се користеле истозначно, иако денес бактериологијата се смета за посебна наука.
1 Вовед
Оваа гранка ги изучува бактериите во рамките на медицината. Започнала во XIX век со испитувањето на причинителите за расипувањето на храната и виното. Препознавањето на бактериите како причинители на болести довело до развојот на патогенска бактериологија, особено со Коховите постулати кои опишуваат како извесна бактерија предизвикува извесна болест. Бактериологијата почнала значајно да напредува со воведувањето на вакцините како токсоидот на дифтеријата и тетанусовиот токсоид. Некои вакцини како онаа за тифус се покажале како помалку делотворни и склони на непосакувани дејства. Во текот на овој развој се откриени и антибиотиците.
2 Историја
Врската помеѓу микроорганизмите и болестите е воспоставена во XIX век, кога германскиот лекар Роберт Кох ги вовел микроорганизмите во медицината. Кох утврдил дека бактериите се причинител на заразни болести и дека предизвикуваат вриење (ферментација). Во Франција, научникот Луј Пастер ја осмислил вакцинацијата како начин на превентивна борба против таквите болести. Обајвата одиграле значајна улога во подобрувањето на антисепсата при лекувањето. Овие нивни напори претставувале огромен исчекор во јавното здравство и овозможиле подобар увид во човековото тело и болестите. Во периодот од 1870 до 1885 г. е поставен темелот на современите постапки во бактериологијата со употребата на соеви и методата на двоење на мешавини од организми во чиничиња со хранливи средини. Во 1880-81 г. Пастер ја спровел првата успешна вакцинација на животни, спречувајќи заболувања од бактериско потекло. Важноста на бактерискиите го поттикнало проучувањето на болестите, нивното спречување и лекување со вакцини. Подоцна бактериологијата се проширила на повеќе полиња, наоѓајќи примена во земјоделството, морската биологија, кај животната средина (загадувањето на водата), бактериолошката генетика и во биотехнологијата.
3 Поврзано
* Бактерија
* Бактериофаг
* Биотехнологија
* Микробиологија
* Фитопатологија
Шарвар

Шарвар (|Sárvár) — град во Унгарија. Шарвар е еден од главните градови во рамките на округот Ваш .
Според податоците од 2009 година, Шарвар имал 15.011 жители.
1 Име
Името на градот потекнува од зборовите: „шар“ (''Sár'') значи „кал“ на унгарски, а „вар“ (''vár'') значи „тврдина“.
2 Географија
Градот Шарвар се наоѓа во западниот дел на Унгарија . Од главниот град на Будимпешта , градот е околу 210 километри западно. Градот се наоѓа во северозападниот дел на Панонската рамнина , на левиот брег на реката Раба . Надморската височина на градот е околу 160 м.
3 Население
Според проценките од 2017 година, во градот имало 14.887 жители.
+Демографија, 1990, 2001, 2011, 1017
15 836, 15 719, 15 144, 14 887
4 Галерија
5 Партнерски градови
* Штајнхајм ан дер Мур
6 Наводи
Унгарска Автономна Покраина

Унгарија автономна покраина Муреш-Унгарија автономна покраина Regiunea Autonomă Maghiară Magyar Autonóm Tartomány
Географија
Регион, Средна Европа
Земјата, Социјалистичка Република Романија
Главен град, Тргу Муреш
Население, 731 361 (1956)
Општество
Службени јазици, Романски , унгарски
Религија, Католицизам , протестантство, Православие
Форма на влада, автономна покраина
Основање, 1952 година.
Прекинување, 1968 година.
Статус, Поранешна автономна покраина
Настани
Претходници и наследници
Тие рекоа:, Успеале:
Портал: Историја
Унгарската автономна покраина било името на автономната покраина Романија помеѓу 1952 и 1960 година, кога била преименувана во Муреш-Унгарија Автономна Покраина. Со новото име постоеше до 1968 година, кога била и укината. Според податоците од 1956 година, покраината имала 731 361 жител, 77,3% од нив Унгарци, 20,1% Романци и 1,5% Роми. Службените јазици беа романски и унгарски, а главниот град бил Тргу Муреш. Кога името било променето во покраината во 1960 година, нејзините граници беа изменети, така што 62% од Унгарците беа во нови граници, наместо 77,3%. По укинувањето на покраината во 1968 година година, во својата поранешна област се формирани единици Мурес, Харгита и Ковасна.
Црква „Св. Димитриј“ - Барешани

Свети Димитриј — главна селска црква во битолското село Барешани, Македонија.
1 Местоположба
Црквата се наоѓа на самото сретсело, веднаш до некогашниот задружен дом.
2 Историја
Црквата посветена на Свети Димитриј била подигната веднаш по завршувањето на Првата светска војна. Сепак, на натписна плоча на самата црква стои годината 1897, што укажува дека најверојатно црквата била подигната уште тогаш.
Камбанаријата на храмот била подигната од иселеници во Америка во 1928 година.
3 Галерија
4 Поврзано
* Битолско архијерејско намесништво
* Бистричка парохија
* Барешани
Ана Станковиќ

Ана Станковиќ (родена на 10 јануари 1996 година во Будимпешта ) е унгарска пливачка, специјализиран за градно. Таа освои две златни медали на 100 метри градно на Европското јуниорско првенство за пливање во Белград, Србија , и на Европското јуниско пливачко првенство во 2012 година во Антверпен, Белгија . Станковиќ е член на Пливачкиот клуб Јово во Будимпешта, а трениран е и обучен од Балаз Вирт.
Станковиќ се квалификуваше на три пливачки дисциплини на Летните олимписки игри 2012 во Лондон , со постигнување на ФИНА Б норма со време 1: 09.31 (100 метри градно) и 2: 30.26 (200 м градно) од Европското првенство. Во 100 метри градно , Станковиќ предизвика седум други пливачи на втората група, вклучувајќи и двапати олимпиецот Даниел Beaubrun на Света Луција. Таа се искачи на второто место и вкупно триесет и еден за две стотинки (0,02) зад словенечката Тајаса Возел со 1: 09,65. Во 200 метри градно , Станковиќ зеде уште една втора точка во групата  зад трикратната олимпијка Алија Аткинсон од Јамајка со помалку од 0,10 секунди, за нејзиниот  најдобро време од 2: 29,67. Станковиќ не успеа да напредува во полуфиналето, како што таа се пласираше дваесет и деветта во целост во прелиминарните.
Станковиќ, исто така, се здружи со Zsuzsanna Јакабос , Евелин Verrasztó , и Естер Дара во 4 × 100 метри мешано . Пливајќи градно, Станковиќ сними поделба од 1: 17.43.
Дворец Монсоро-Музеј на современата уметност

Дворец Монсоро (|Château de Montsoreau, (|Château de Montsoreau-Musée d'art contemporain) е музеј на современа уметност во Дворецот Монсоро во долината на Лоара во Франција. Музејот е основан во 2016 година од Филип Меајл и се наоѓа во Монсоро.
1 Историја
Се наоѓа во Франција, во одделот на Мен и Лоара. Дворецот Монсоро бил изграден во долината на Лоара во 1455 година од Жан де Шамбус, виш советник на кралот Чарлс VII. Дворецот се наоѓа на сливот на две реки: Лоара и Виена, кој ја утврди својата стратешка вредност како тврдина, овозможувајќи контрола на реката. Дворецот има посебна осумаголна кула за набљудување, која била изградена во италијанскиот стил на XV век.
2 Градење
Дворецот Монтсоро-Музеј на современа уметност е поставен во Дворецот Монтсоро, еден од најпознатите замоци на Лоара. Во 1862 година, Дворецот бил запишан во државниот список на историски споменици. Во 1913 година, Дворецот паднал во рацете на Генералниот совет на Мен и Лоара, кој започнал реставрација. Реставрацијата траеше од 1923 до 1932 година.
Таа е една од првите ренесансни замоци во Франција, која е дел од долината на Лоара од Сули-сур-Лоар до Шалон-сур-Лоар на списокот на светско наследство на УНЕСКО..
3 Историја на создавање
Во 2015 година, Филип Меајл потпиша долгорочен договор за закуп за период од 25 години со претседателот на Одделот за Мен и Лоара на имотот на Дворецот Монтсоро. По истекувањето во печатот, веднаш започна аргументот за продажба на првокласно француско наследство на приватно лице. Градоначалникот на Монтсоро, изјави дека е чест за неговиот град да биде избрана да ја прими познатата светска колекција на современа уметност, како колекцијата Филип Мејер. Претседателот Кристијан Гилетизјави дека е, што тој и неговиот тим ја искористија ретката можност за нивната територија во поглед на образованието и видливоста.
4 Постојана колекција
Во моментов, најголемата колекција уметнички дела од светот од концептуалната група уметници Уметност и Јазик се чува во Дворецот Монтсоро-Музеј на современа уметност.
5 Дворецот Монтсоро-Музеј на современа уметност
5.1 Привремени изложби
* 2016: Agnès Thurnauer, ''a History of Painting''.* 2017: Ettore Sottsass, ''Designer of the World''.* 2018: Уметност и Јазик, ''Reality (Dark) Fragments (Light)''.
* 2018: ''1968: Sparta Dreaming Athens''.
*2019: ''Roman Signer''*2019: Charlotte Moorman. Think Crazy
5.1.1 Наградата Франсоа Морелет
Од 2016 година, Дворецот Монтсоро-Музеј на современа уметност соработуваше со Националните книги и денови за вино во Сомур, за годишно наградуваье на еден писател-уметнички критичар со наградата Франсоа Морелет.
* 2016: Кетрин Мил (Catherine Millet), уметнички критичар и главен уредник на artpress.* 2017: Мишел Офре (Michel Onfray), филозоф.* 2018: Ерик де Часи (Eric de Chassey), директор на Националниот институт за историја на уметност.
6 Поврзано
Шамбор (дворец)